Eden Azar “Real”ning navbatdagi o‘yinini o‘tkazib yuboradigan bo‘ldi

Madridning “Real” klubi La Liga 9-turi doirasida 19-oktabr oqshomida “Malyorka”ga qarshi maydonga tushadi.

Mazkur bellashuvni madridliklarning 28 yoshli a’zosi Eden Azar o‘tkazib yuboradi. Sabab Edenning oilasida to‘rtinchi farzand dunyoga kelgan. Shu boisdan Zinedin Zidan Azarga oilasi bag‘rida bo‘lishga ruxsat bergan.
Azar joriy mavsum La Liganing 4 ta o‘yinida qatnashib, 1 ta gol urdi va 1 ta golli uzatma berdi.
“Malyorka”—“Real” bellashuvi esa 00:00 da boshlanadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!